РЕПУБЛИКА БЪЛГАРИЯ
В И С Ш    С Ъ Д Е Б Е Н    С Ъ В Е Т

П Р О Т О К О Л   № 13

от заседание на Комисия ”Професионална квалификация и 
информационни технологии”,
проведено на  15.05.2018 г.

Днес, 15.05.2018 г. /вторник/ от 15:30 часа се проведе заседание на Kомисия “Професионална квалификация и информационни технологии”, в състав:

ПРЕДСЕДАТЕЛ:

ЧЛЕНОВЕ:	КАЛИНА ЧАПКЪНОВА

БОРЯНА ДИМИТРОВА - отсъства
ГЕРГАНА МУТАФОВА
ДАНИЕЛА МАРЧЕВА 
СВЕТЛАНА БОШНАКОВА
СЕВДАЛИН МАВРОВ - отсъства	

На заседанието присъстваха експертните сътрудници към комисията: инж. Валери Михайлов – директор на дирекция „ИТСС”, инж. Мирослава Чирпъкова – началник отдел „ИООСВ“, инж. Светослав Неделчев - началник отдел „ИОВСС“.

1.ОТНОСНО: Споразумение за взаимодействие между Висшия съдебен съвет и Националната агенция за приходите относно осигуряването на достъп на органите на съдебната власт до електронни услуги на Националната агенция за приходите.

Комисия “Професионална квалификация и
информационни технологии”
Р Е Ш И :

1.1. Съгласува споразумение за взаимодействие между Висшия съдебен съвет и Националната агенция за приходите относно осигуряването на достъп на органите на съдебната власт до електронни услуги на Националната агенция за приходите.
1.2. Решението да се изпрати на г-н Боян Магдалинчев, представляващ ВСС и упълномощен да подпише споразумението /решение по                            пр. №12/26.04.2018г., т. 59 на Пленума на ВСС/ . 

2.ОТНОСНО: Извлечение от пр. № 12/23.04.2018 г. от заседание на КПИВ към Пленума на ВСС относно изработване и приемане на годишен доклад за дейността на Висшия съдебен съвет.
Приложение: Отчетен доклад за дейността на Комисия „Професионална квалификация и информационни технологии“ към Пленума на ВСС за 2017 г.

Комисия “Професионална квалификация и
информационни технологии”
Р Е Ш И :
	
2.1. Приема отчетния доклад за дейността на Комисия „Професионална квалификация и информационни технологии“ към Пленума на ВСС за 2017 г. 
2.2. Отчетният доклад да се изпрати на Комисия по правни и институционални въпроси към Пленума на ВСС, по компетентност.

3.ОТНОСНО: Писма от „Информационно обслужване“ АД във връзка с изпълнение на договор от 22.06.1999 г.

Комисия “Професионална квалификация и
информационни технологии”
Р Е Ш И :
	
3.1. Изпраща писмата на Комисия „Бюджет и финанси“ и Комисия по правни и институционални въпроси към Пленума на ВСС, по компетентност.

4. ОТНОСНО: Проект на техническо задание по Дейност 1 и Дейност 2 по проект № BG05SFOP001-3.001-001-0016.

Комисия “Професионална квалификация и
информационни технологии”
Р Е Ш И :
	
4.1. Приема изготвеното техническо задание в частта му за Електронен публичен регистър на отводите, включващ исканите отводи и мотивите, с които са уважени или не за всеки съдия и отразяващ произнасянето на горната инстанция по тях, за нуждите на Висшия съдебен съвет – по Дейност 2 по проект № BG05SFOP001-3.001-001-0016.
4.1. Решението да се изпрати на г-жа Цветинка Пашкунова, член на ВСС и координатор по проекта.

5. ОТНОСНО: Осигуряване на техническа и организационна готовност на Агенция по вписванията и окръжните съдилища във връзка с измененията на Закона за юридическите лица с нестопанска цел (обн. ДВ бр. 74 от 20 септември 2016 г. в сила от 01.01.2018 г.) и преминаването на регистрацията на юридическите лица с нестопанска цел от съдилищата към Агенция по вписванията.

Комисия “Професионална квалификация и
информационни технологии”
Р Е Ш И :

5.1. Изпраща писмото от Агенция по вписванията на окръжните съдилища, за сведение.

6. ОТНОСНО: Покана от председателя на Районен съд гр. Пловдив за презентация на изградена и функционираща система.

Комисия “Професионална квалификация и
информационни технологии”
Р Е Ш И :

6.1. Приема поканата от председателя на Районен съд гр. Пловдив. 
6.2. Определя за участие в презентация за новоизградена и функционираща система в Районен съд гр. Пловдив на 21.05.2018 г., Валери Михайлов, Светослав Неделчев и Мирослава Чирпъкова – служители в Дирекция „Информационни технологии и съдебна статистика“.

7. ОТНОСНО: Искане от председателя на Апелативен съд гр. София за осигуряване на средства за закупуване на 46 броя компютри и 20 броя монитори.
Комисия “Професионална квалификация и
информационни технологии”
Р Е Ш И :

7.1. Указва на  председателя на Апелативен съд гр. София да прецизира искането си, като посочи належащия брой компютърни конфигурации, с оглед рестриктивния бюджет и целесъобразното изразходване на бюджетните средства, както и да предостави справка за наличната техника по образец, съгласно приетите правила от Висш съдебен съвет по протокол № 23/05.06.2014 г., относно придобиването на хардуер и софтуер /компютърна техника, принтери, скенери, озвучителни и звукозаписни системи за съдебни зали и програмни продукти/.
7.2. Изпраща решението на комисията на председателя на Апелативен съд гр. София, за сведение и изпълнение.

8. ОТНОСНО: Искане от председателя на Административен съд                гр. Бургас за осигуряване на средства за закупуване на сървър от среден клас.

Комисия “Професионална квалификация и
информационни технологии”
Р Е Ш И :

8.1. Отлага разглеждането на точката за следващо заседание на комисията.

9. ОТНОСНО: Искане от председателя на Районен съд гр. Велинград за осигуряване на средства за закупуване на UPS обслужващ сградата на съда и климатик за сървърно помещение.

Комисия “Професионална квалификация и
информационни технологии”
Р Е Ш И :

9.1. Искането на председателя на Районен съд гр. Велинград в частта за осигуряване на средства за закупуване на климатик за сървърно помещение на стойност 1430.00 лв. с ДДС е целесъобразно.
9.2. Изпраща решението по т. 9.1 на Комисия „Бюджет и финанси" към Пленума на ВСС, по компетентност.
9.3. Изпраща искането в частта за осигуряване на средства за закупуване на UPS, обслужващ сградата на съда на Комисия по управление на собствеността към Пленума на ВСС, по компетентност.
9.4. Изпраща решението на председателя на Районен съд гр. Велинград, за сведение.

10. ОТНОСНО: Искане от председателя на Районен съд гр. Несебър за осигуряване на средства за доставка и монтаж на система от информационни табла за 2 съдебни зали и общ информационен дисплей.
Искането е разгледано в заседание на Комисия „Бюджет и финанси“ към Пленума на ВСС по протокол № 14/09.05.2018 г., т. 12, поради което

Комисия “Професионална квалификация и
информационни технологии”
Р Е Ш И :

10.1. Приема за сведение искането от председателя на Районен съд              гр. Несебър.

11. ОТНОСНО: Искане от председателя на Районен съд гр. Смолян за осигуряване на средства за закупуване на UPS за сървър и шредер.

Комисия “Професионална квалификация и
информационни технологии”
Р Е Ш И :

11.1. Искането от председателя на Районен съд гр. Смолян в частта за осигуряване на средства за закупуване на UPS за сървър на стойност 1400.00 лв. с ДДС е целесъобразно.
11.2. Искането от председателя на Районен съд гр. Смолян в частта за осигуряване на средства за закупуване на шредер не е от компетентността на Комисията.
11.3. Изпраща решението по т. 11.1 и 11.2 на Комисия „Бюджет и финанси" към Пленума на ВСС, по компетентност.

12. ОТНОСНО: Искане от председателя на Районен съд гр. Малко Търново за осигуряване на средства за закупуване на 2 броя компютърни конфигурации и програмна система “JES”.

Комисия “Професионална квалификация и
информационни технологии”
Р Е Ш И :

12.1. Не възразява да бъде въведена програмна система “JES”, като разходите да са за сметка на съда, по бюджета за 2018 г.
12.2. Изпраща решението по т. 12.1 на Комисия „Бюджет и финанси" към Пленума на ВСС, по компетентност.
12.3. Указва на  председателя на Районен съд гр. Малко Търново да представи ново искане в частта за закупуване 2 броя компютърни конфигурации, като предостави нови оферти с един и същ вид на техниката, както и  да определи размера на поисканите средства в съответствие с цените от офертата с най-добро съотношение качество-цена
12.4. Изпраща решението на председателя на Районен съд гр. Малко Търново, за сведение и изпълнение.

13. ОТНОСНО: Искане от председателя на Окръжен съд гр. Кърджали за осигуряване на средства за закупуване на 2 броя климатици.
Искането е разгледано в заседание на Комисия „Бюджет и финанси“ към Пленума на ВСС по протокол № 14/09.05.2018 г., т. 7, поради което

Комисия “Професионална квалификация и
информационни технологии”
Р Е Ш И :

13.1. Приема за сведение искането от председателя на Окръжен съд                гр. Кърджали.

14. ОТНОСНО: Искане от председателя на Районен съд гр. Ямбол за осигуряване на средства за закупуване на 1 брой копирна машина.
Искането е адресирано до компетентната Комисия към Пленума на ВСС, поради което. 

Комисия “Професионална квалификация и
информационни технологии”
Р Е Ш И :

14.1. Приема за сведение искането от председателя на Районен съд               гр. Ямбол.

15. ОТНОСНО: Искане от председателя на Районен съд гр. Велико Търново за осигуряване на средства за закупуване на 1 брой сървър и 1 брой UPS.

Комисия “Професионална квалификация и
информационни технологии”
Р Е Ш И :

15.1. Искането от председателя на Районен съд гр. Велико Търново за осигуряване на средства за закупуване на 1 брой сървър на стойност 11767.67лв. с ДДС и 1 брой UPS на стойност 1380.00 лв. с ДДС е целесъобразно.
15.2. Изпраща решението по т. 15.1. на Комисия „Бюджет и финанси" към Пленума на ВСС, по компетентност.

16. ОТНОСНО: Осигуряване на финансови средства за провеждане на обществена поръчка с предмет „Доставка на компютърни конфигурации за нуждите на Висш съдебен съвет“.
Приложение: Извлечение от заседание на Комисия „Бюджет и финанси“ към Пленума на ВСС по протокол № 14/09.05.2018 г., т. 28.

Комисия “Професионална квалификация и
информационни технологии”
Р Е Ш И :

16.1. Предлага на Комисия „Бюджет и финанси“ към Пленума на ВСС да се проведе съвместно заседание на 06 юни 2018 г., за обсъждане на възможността за провеждане на централизирана обществена поръчка за доставка на компютърни техника за съдилищата и ВСС.

ПРЕДСЕДАТЕЛ НА КОМИСИЯ ПО
„ПРОФЕСИОНАЛНА КВАЛИФИКАЦИЯ 
И ИНФОРМАЦИОННИ ТЕХНОЛОГИИ“
КЪМ ПЛЕНУМА НА ВСС:  /п/

КАЛИНА ЧАПКЪНОВА